google/wiki40b huggingface dataset:
बीटा टाओरी तारा

बीटा टाओरी, जिसका बायर नामांकन में भी यही नाम (β Tau या β Tauri) दर्ज है, वृष तारामंडल का दूसरा सबसे रोशन तारा है। इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड) १.६८ है और यह पृथ्वी से १३० प्रकाश-वर्ष की दूरी पर स्थित है। यह पृथ्वी से दिखने वाले तारों में से २८वा सब से रोशन तारा भी है।

अन्य भाषाओं में

बीटा टाओरी को अरबी भाषा में "अन-नत्ह" (النطح) कहा जाता है, जिसका अर्थ है "सांड के सींग"। इसे अंग्रेज़ी में भी कभी-कभी "ऍलनैट" (Elnath) कहा जाता है।

वर्णन

बीटा टाओरी एक B7 III श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ७०० गुना है। इसका व्यास हमारे सूरज के व्यास का ५ से ६ गुना और इसका द्रव्यमान सूरज के द्रव्यमान का ४.५ गुना है। रासायनिक तत्वों के नज़रिए से इस तारे में हमारे सूरज की तुलना में मैंगनीज़ अधिक है और मैग्नेशियम और कैल्शियम कम है। यह तारा अपने केंद्र में मौजूद हाइड्रोजन ईंधन या तो ख़त्म कर चुका है या करने वाला है और अब मुख्य अनुक्रम तारा नहीं रहा है। चंद लाख सालों बाद यह फूलकर ठंडा होना शुरू हो जाएगा और एक नारंगी दानव तारा बन जाएगा।
बीटा टाओरी आकाश में जहाँ नज़र आता है उसके बहुत समीप एक धुंधला-सा तारा भी दिखाई देता है, इसलिए खगोलशास्त्री इसे एक दोहरा तारा मानते हैं। आसमान में कभी-कभी बीटा टाओरी चन्द्रमा के बहुत पास दिखाई देता है और कभी-कभी उसके पीछे छिप भी जाता है।
दोहार उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

दोहार उपजिला बांग्लादेश के मध्य में स्थित, ढाका विभाग के ढाका जिले में स्थित है।
२१८६ ईसा पूर्व

२१८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुरेन्द्र सिंह बघेल

प्रारंभिक जीवन और शिक्षा

Baghel में पैदा हुआ था, बड़ौदा, गुजरात में 17 मार्च, 1977, सबसे बड़े बच्चे के साथ प्रसिद्ध राजनीतिज्ञ के मध्य प्रदेश प्रताप सिंह बघेल, पूर्व मंत्री मध्य प्रदेश सरकार. उन्होंने अध्ययन में डेली कॉलेज, इंदौर से पहले स्नातक में बरकतुल्लाह विश्वविद्यालय 2001 में.

राजनीति

अपने पिता प्रताप सिंह बघेल था में मंत्री, मध्य प्रदेश सरकार और भी था, संसद के एक पूर्व सदस्य है. को पूरा करने के बाद अपने पद स्नातक स्तर की पढ़ाई बघेल के प्रबंधन के शुरू में अपने पिता की राजनीतिक मामलों. 
2008 में, उन्होंने नियुक्त किया गया था के रूप में राष्ट्रपति की धार यूथ कांग्रेस समिति के मध्यप्रदेशहै । अपने कार्यकाल के दौरान के रूप में युवा कांग्रेस के अध्यक्ष, वह शुरू की कई जागरूकता अभियानों के बीच आदिवासी जिले के लिए उनके सशक्तिकरण और से वर्ष 2008 से 2013 तक, वह आयोजित कई footmarch में कुक्षी क्षेत्र के खिलाफ अप्रासंगिक नीतियों के नेतृत्व में भाजपा की सरकार मध्यप्रदेश में है ।
2013 में कांग्रेस के नेतृत्व आवंटित उसे पार्टी टिकट के लिए प्रतियोगिता में विधानसभा चुनाव वह हार बैठे विधायक भाजपा के Mukam सिंह Kirade(के पति पूर्व मंत्री श्रीमती रंजना बघेल) के साथ humongous मार्जिन के 42,768 वोट मिले ।
अपरिहार्य

अपरिहार्य, उत्तर प्रदेश राज्य कर्मचारी साहित्य परिषद की मुख पत्रिका है।
मोलाराम

मोलाराम (1743-1833) हिन्दी के सुप्रसिद्ध कवि और चित्रकार थे। 
मई 1658 में जब दाराशिकोह का पुत्र सुलेमान शिकोह औरंगजेब के भय से भागकर गढ़वाल गया तब उसके साथ दो चित्र्कारो को भी लाये थे। कुंवर श्यामदास और उनके पुत्र हरदास. हरदास के वंशज गदवाल शैली केए विकास केएआरटीई गये.
हरदास के पुत्र हीरालाल के पुत्र मन्गतराम के पुत्र 
मोलाराम थेहिंदी पद्य में 'गढ़वाल राजवंश का इतिहास' लिखा था। जिन्होने अपने चित्रों के साथ  कविताएँ  भी रचीं। वे संतों, नाथों और सिद्धों से बहुत प्रभावित थे। उनके लिखे 'मन्मथ पंथ' ग्रंथ से यही सिद्ध होता है। मोलाराम के सात हस्तलिखित काव्य ग्रंथ उपलब्ध हुए हैं। 
मोलाराम के चित्रो को बैरिस्टर मुकुन्दिलाल ने दुनिया के सामने 1969 रखा. इनका परिवारिक पेेशा सुनार ही था,पर इन्हें चित्रकारी में पारंगत हासिल थी|गढ़ राजवंश इनकी सबसे प्रसिद्ध रचना है|इनके चित्रों का संग्रह आज भी बोस्टन म्यूजियम में संग्रहित है
स्तन कैंसर

और पढ़ने के लिए

1. MedlinePlus: Breast Diseases

२. World Health Organization (February 2006). "Fact sheet No. 297: Cancer"  

3. Breast Self Examination at The Breast Site
इरा

इरा प्राचेतस दक्ष प्रजापति तथा असिक्नी की पुत्री जिसका विवाह कश्यप से हुआ था। लता, अलता और वीरुधा नाम की इनकी तीन कन्याएँ थीं।
पाप का अंत

संक्षेप

वकील ज्योति (हेमामालिनी) और पुलिस उपायुक्त खन्ना (राजेश खन्ना) प्यार में हैं और जल्द ही विवाह करने की उम्मीद करते हैं। इस बीच खन्ना ने दो अपराधियों को तिहरे हत्याकांड के लिये विक्रम और शाकाल को गिरफ्तार कर लिया। वो उन्हें एक अदालत में पेश करता है और अगली कार्यवाही और मुकदमे के लिये उन्हें कैद रखता है। विक्रम एक भ्रष्ट मंत्री प्रजापति का एकमात्र पुत्र होता है, जबकि शाकाल उनका गुंडा होता है। वो शाकाल और विक्रम दोनों अपनी मंत्रिस्तरीय स्थिति का उपयोग करके निकाल लेते हैं। वो खन्ना को मार देते हैं और जिसके बाद वे तुरंत जेल लौट जाते हैं। ज्योति सिर्फ अपने मंगेतर की हत्या को देखने के लिए समय पर आती है। वो उन्हें अदालत के समक्ष रखती है लेकिन उसके गवाह पलट जाते हैं और परिणामस्वरूप अदालत दोनों को बरी कर देती है। ज्योति तब प्रजापति के सच्चे रंग को जनता के सामने लाती है और प्रतिशोध में प्रजापति के आदमियों ने ज्योति का अपहरण कर लिया और उसकी आँखों के सामने उसकी छोटी बहन निशा (माधुरी दीक्षित) से बलात्कार किया। इस घटना से निशा को गहरा आघात लगता है और उसका सामान्य जीवन जीना मुश्किल हो गया।  फिर ज्योति कानून को अपने हाथों में लेती है और प्रतिशोध की कसम खाती है।
३ सितम्बर

निधन

महान सुफि संत सादिकशाह बाबा का समाधी दिन
पुष्कर मेला

'
अजमेर से ११ कि॰मी॰ दूर हिन्दुओं का प्रसिद्ध तीर्थ स्थल पुष्कर है। यहां पर कार्तिक पूर्णिमा को मेला लगता है, जिसमें बड़ी संख्या में देशी-विदेशी पर्यटक भी आते हैं। हजारों हिन्दु लोग इस मेले में आते हैं। व अपने को पवित्र करने के लिए पुष्कर झील में स्नान करते हैं। भक्तगण एवं पर्यटक श्री रंग जी एवं अन्य मंदिरों के दर्शन कर आत्मिक लाभ प्राप्त करते हैं।
राज्य प्रशासन भी इस मेले को विशेष महत्व देता है। स्थानीय प्रशासन इस मेले की व्यवस्था करता है एवं कला संस्कृति तथा पर्यटन विभाग इस अवसर पर सांस्कृतिक कार्यक्रमों का आयाजन करते हैं।
इस समय यहां पर पशु मेला भी आयोजित किया जाता है, जिसमें पशुओं से संबंधित विभिन्न कार्यक्रम भी किए जाते हैं, जिसमें श्रेष्ठ नस्ल के पशुओं को पुरस्कृत किया जाता है। इस पशु मेले का मुख्य आकर्षण होता है।
भारत में किसी पौराणिक स्थल पर आम तौर पर जिस संख्या में पर्यटक आते हैं, पुष्कर में आने वाले पर्यटकों की संख्या उससे कहीं ज्यादा है। इनमें बडी संख्या विदेशी सैलानियों की है, जिन्हें पुष्कर खास तौर पर पसंद है। हर साल कार्तिक महीने में लगने वाले पुष्कर ऊंट मेले ने तो इस जगह को दुनिया भर में अलग ही पहचान दे दी है। मेले के समय पुष्कर में कई संस्कृतियों का मिलन सा देखने को मिलता है। एक तरफ तो मेला देखने के लिए विदेशी सैलानी पडी संख्या में पहुंचते हैं, तो दूसरी तरफ राजस्थान व आसपास के तमाम इलाकों से आदिवासी और ग्रामीण लोग अपने-अपने पशुओं के साथ मेले में शरीक होने आते हैं। मेला रेत के विशाल मैदान में लगाया जाता है। ढेर सारी कतार की कतार दुकानें, खाने-पीने के स्टाल, सर्कस, झूले और न जाने क्या-क्या। ऊंट मेला और रेगिस्तान की नजदीकी है इसलिए ऊंट तो हर तरफ देखने को मिलते ही हैं। लेकिन कालांतर में इसका स्वरूप विशाल पशु मेले का हो गया है।
लेंटिना ओ ठक्कर

लेंटिना ओ ठक्कर () नागालैण्ड की एक समाजसेविका हैं जिन्हें भारत सरकार ने २०१८ में उनके सामाजिक सेवा के क्षेत्र में योगदान के लिए पद्मश्री से सम्मानित किया। वे दशकों से पहाड़ियों में गांधी की विचारधारा का प्रसार कर रहीं हैं। वे नागालैण्ड में 'गांधीवादी दादी' के नाम से प्रसिद्ध हैं। 86 साल की लेंटिना ओ ठक्कर का चेहरा उनके संघर्ष की दास्तां बताने के लिए काफी है।
नागा हिल्स जिले में मोकोकचुंग जिले के मरेंकोंग गांव में जन्मी लेंटिना शुरुआत से ही समाज से आगे रहीं। इसके साथ ही वह अपने गांव में सातवीं कक्षा तक पहुंचने वाली पहली लड़की थी। ये अपना गांव (चुचुइमलांग) की पहली महिला हैं, जिन्होंने सातवीं तक पढ़ाई की।
लेंटीना ए ठक्कर अभी 86 साल की है आैर ये स्वतंत्रता संग्राम सेनानी नटवर ठक्कर की पत्नी है। वे एेसी पहली महिला है, जिन्होंने गांधीवादी विचारों से प्रभावित होकर 1950 में असम की राजधानी गुवाहाटी स्थित कस्तूरबा गांधी आश्रम से शिक्षा ली है।

उनका विवाह गुजरात के रहने वाले नटवर ठक्कर से हुई है। गांधी जी के विचारों से प्रभावित लेंटीना और उनके पति नटवर ने 1952 में नागालैंड के चुंच्यिमलांग में गांधी आश्रम स्थापित किया और हजारों मुश्किलों के बावजूद भी राज्य में गांधी की विचारधारा को जीवित रखा।
लेंटिना ने ना सिर्फ राज्य में गांधीवादी विचारधारा को जीवित रखने का काम किया है बल्कि समाज में महिलाओं और बच्चों के उत्थान के लिए भी काम किया है। उनके द्वारा निर्मित आश्रम में महिलाओं को शिक्षित करने के साथ-साथ उन्हें पढाई और तकनीकी का भी ज्ञान प्रदान किया जाता है।
टाटा समाज विज्ञान संस्थान (टीआईएसएस) ने लेंटिना द्वारा निर्मित आश्रम में शिक्षा केंद्र का स्थापित किया है जिसका उद्घाटन सन्स 2015 में तत्कालीन मानव संसाधन विकास मंत्री स्मृति ईरानी ने किया था। यह संस्थान लोगों को सामाजिक उद्यमिता और मानव विकास में मास्टर डिग्री प्रदान करता है।
मीठी पत्ती

उपयोग

भारत में इसे मधुमेह की चिकित्सा के लिये उपयोग किया जाता रहा है। ताइवान में यह अतितनाव (हाइपर टेंशन) के इलाज के लिए प्रयुक्त होती है।
उट्कूर

उट्कूर (तेलुगु:ఉట్కూర్) महबूबनगर जिले का एक शहर है।
भारतीय सब्जी अनुसंधान संस्थान, वाराणसी

भारतीय सब्जी अनुसंधान संस्थान, वाराणसी, भारतीय कृषि अनुसंधान परिषद, नई दिल्ली का एक घटक संस्थान है। सब्जियों की महत्ता को देखते हुए वर्ष 1992 में सातवीं पंचवर्षीय योजना के अंतगर्त सब्जी अनुसंधान परियोजना निदेशालय के रूप में इसकी स्थापना वाराणसी में की गई। निदेशालय के वृहद कार्य क्षेत्र, उपलब्धियां एवं सब्जी पर अनुसंधान की आवश्यकता को ध्यान में रखते हुए, 17 अगस्त, 1999 को इसे राष्ट्रीय संस्थान “भारतीय सब्जी अनुसंधान संस्थान” के रूप में मान्यता प्रदान की गई।
यह संस्थान, 150 एकड़ में वाराणसी से दक्षिण-पश्चिम दिशा में शहँशाह पुर (अदलपुरा के निकट) में वाराणसी स्टेशन से 20 तथा बाबतपुर हवाई अड्डे से लगभग 40 कि॰मी॰ की दूरी पर स्थित है।
रेट्टई वाल कुरुवि

कहानी

यह कहानी दो तलाक शुदा जोड़े की है, जो अलग विचारों के कारण अलग हो जाते हैं। कई वर्षों के बाद वह एक ही कार्यालय में मिलते हैं। वह एक दूसरे के खिलाफ दुश्मन की तरह व्यवहार करते हैं। नीला के पिता अपने बेटी का बदला लेने के लिए दो गुंडे को सुपारी देता है, जिससे वह बाला को मार दें और उसका बदला पूरा हो जाये। लेकिन नीला की सहायता से वह बच जाता है और वह दोनों एक दूसरे के करीब आ जाते हैं और एक दूसरे को पसंद करने लगते हैं। बाला को पता चलता है की उसके पिता ही उसे मारना चाहते हैं। यह जानने के बाद वह भी नीला के ऊपर क्रोधित हो जाता है। इसके बाद वह अपने एक मित्र की शादी में जाता है, जहाँ उसका मन ताजा हो सके। वहाँ वह पुनः नीला से मिलता है। इसके बाद कहानी पुनः हास्य और प्रेम की विधा में आ जाती है।
हड़जोड़

परिचय

इसको अस्थि श्रृंखला के नाम से जाना जाता है। यह छह इंच के खंडाकार चतुष्कोणीय तनेवाली लता होती है। हर खंड से एक अलग पौधा पनप सकता है। चतुष्कोणीय तने में हृदय के आकार वाली पत्तियां होती है। छोटे फूल लगते हैं। पत्तियां छोटी-छोटी होती है और लाल रंग के मटर के दाने के बराबर फल लगते हैं। यह बरसात में फूलती है और जाड़े में फल आते हैं।
दक्षिण भारत और श्रीलंका में इसके तने को साग के रूप में प्रयोग करते हैं।

औषधीय उपयोग

आयुर्वेद विशेषज्ञों के अनुसार हड़जोड़ में सोडियम, पोटैशियम और कैल्शियम कार्बोनेट भरपूर पाया जाता है। हड़जोड़ में कैल्शियम कार्बोनेट और फास्फेट होता है जो हड्डियों को मजबूत बनाता है। आयुर्वेद में टूटी हड्डी जोड़ने में इसे रामबाण माना गया है। इसके अलावा कफ, वातनाशक होने के कारण बवासीर, वातरक्त, कृमिरोग, नाक से खून और कान बहने पर इसके स्वरस का प्रयोग होता है। मुख्य रूप से इसके तने का ही प्रयोग किया जाता है। 10 से 20 मिलीलीटर स्वरस की मात्रा निर्धारित है।
तंत्रिका परिधीय जहर

तंत्रिका परिधीय जहर वह ज़हरीले पदार्थ होते है जो की तांत्रिक ऊतक का संहार करते है और नाडियों को कमजोर करते है। यह परिधीय ज़हर वह ज़हर है जो की व्यक्ति की चुनी हुई तंत्रिका पर प्रभाव दिखाते है। तंत्रिका परिधीय जहर में आने वाले पदार्थ है लेड, इथेनॉल, मैंगनीज, नाइट्रिक ऑक्साइड, टेटन्स, आदि। इन पदार्थो के कारण कोशिकाओ की झल्ली पर आयन की कंसंट्रेशन कम हो जाती है जिससे तंत्रिकाओ पर से नियंत्रण छूट जाता है जिससे तंत्रिकाओ का दिमाग से संचार ख़त्म हो जाता है। तंत्रिका परिधीय जहर शारीर और दिमाग के संचार में रुकावट डालते है जिससे की उसका दिमागी संतुलन बिगड़ जाता है। बहुत से तंत्रिका परिधीय जहर है जिनका उपयोग करने से कच समय तक व्यक्ति अच महसूस करते है परन्तु धीरे-धीरे उनके पराधीन हो जाते है। ऐसे तंत्रिका परिधीय जहर है शराब, डोपामाइन, ग्लूटामेट, नाइट्रिक ऑक्साइड आदि।
दामाखेड़ा

दामाखेड़ा छत्तीसगढ़ की राजधानी रायपुर के समीप कबीरपंथियों की एक तीर्थस्थल है। यह रायपुर-बिलासपुर सड़क मार्ग पर सिमगा से १० किमी की दूरी पर स्थित एक छोटा सा ग्राम है। यह कबीरपंथियों के आस्था का सबसे बड़ा केन्द्र माना जाता है। यहां देश-दुनिया से श्रद्धालु दर्शन के लिए आते हैं। 
ऐसा मान जाता है कि आज से १०० वर्ष पहले यहाँ कबीरपन्थ के १२वें गुरु गुरु अग्रदास स्वामी द्वारा कबीर मठ की स्थापना की गयी थी।  समाधि स्थल के समीप ही कबीर कुटिया एवं भवन निर्माण किया गया है। इनमे कविताएं, दोहे एवं चौपाई आदि बड़े ही कलात्मक रूप से लिखे गए हैं।
राजस्थानी भाषा आंदोलन

राजस्थानी भाषा आन्दोलन 1947 से कार्यरत राजस्थानी भाषा के अधिक से अधिक प्रचार एवं मान्यता दिलाने के लिए प्रयासरत आन्दोलन है।
ट्युबिन्गन

ट्युबिन्गन, जर्मनी के केन्द्रीय बदेन-वुर्टेम्बर्ग (Baden-Württemberg) प्रान्त का एक नगर है। यह 'विश्वविद्यालयों के गाँव' के रूप में ख्यात है। यह शहरिस प्रान्त की राजधानी श्टुटगार्ट से ४५ किमी दक्षिण-पश्चिम में स्थित है। 84 हज़ार की आबादी वाले ट्युबिन्गन में हर चौथा आदमी छात्र है। इस तरह ये शहर जर्मनी में छात्रों के सबसे सघन घनत्व वाला शहर है। पढ़ने लिखने वालों का मक्का है ये शहर. यहां का माहौल ही कुछ ऐसा है।
हाइडलबर्ग और फ्राईबुर्ग के साथ ट्युबिन्गन दक्षिणी जर्मनी की तीन सबसे प्रसिद्ध यूनिवर्सिटियों में से एक है। 1477 में काउंट एबरहार्ड द बियेर्डड ने इसकी स्थापना की थी। “ट्युबिन्गन के पास यूनिवर्सिटी नहीं है, वो एक यूनिवर्सिटी है।” ये कहावत इस शहर का अतीत ही नहीं उसका आज भी उद्घाटित करती है। यूनिवर्सिटी का एक मोटो था- अटेम्पटो- मेरा है जोखिम. ये मोटो संस्थान की कामयाबी को शक की निगार से देखने वालों के लिए एक करारा जवाब था। आज भी ये मोटो जारी है। और संस्थान की असंदिग्ध कामयाबी जारी है।
स्वास्थ्य भौतिकी

स्वास्थ्य भौतिकी (Health physics), विकिरण संरक्षा से सम्बन्धित अनुप्रयुक्त भौतिकी की शाखा है। यह वह विज्ञान है जो आयनकारी विकिरण के उपयोग में आने वाले स्वास्थ्य खतरों की पहचान करने, उनका सही मूल्यांकन करने, तथा उनका नियन्त्रण करने से सम्बन्धित है।
भौतिक तंत्र

भौतिकी में भौतिक तंत्र (physical system) ब्रह्माण्ड का एक चुना हुआ अंश होता है जिसका अध्ययन और विश्लेषण करा जाए। इस तंत्र के बाहर ब्रह्माण्ड के अन्य सभी अंशों को "पर्यावरण" (environment) कहा जाता है। इस पर्यावरण को अधिकतर अध्ययन से नज़रअंदाज़ कर दिया जाता है और इसका अध्ययन केवल उसी हद तक किया जाता है जहाँ तक वह भौतिक तंत्र को प्रभावित कर रहा हो।
२५२६ ईसा पूर्व

२५२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कंब रामायण

परिचय

उपलब्ध ग्रंथ में 10,050 पद्य हैं और बालकांड से युद्धकांड तक छह कांडों का विस्तार इसमें मिलता है। इससे संबंधित एक उत्तरकांड भी प्राप्त है जिसके रचयिता कंबन के समसामयिक एक अन्य महाकवि "ओट्टककूत्तन" माने जाते हैं। पौराणिकों के कारण कंब रामायण में अनेक प्रक्षेप भी जुड़ गए हैं किंतु इन्हें बड़ी आसानी से पहचाना जा सकता है क्योंकि कंबन की सशक्त भाषा और विलक्षण प्रतिपादन शैली का अनुकरण शक्य नहीं है।
कंब रामायण का कथानक वाल्मीकि रामायण से लिया गया है, परंतु कंबन का मूल रामायण का अनुवाद अथवा छायानुवाद न करके, अपनी दृष्टि और मान्यता के अनुसार घटनाओं में सैकड़ों परिवर्तन किए हैं। विविध परिस्थितियों के प्रस्तुतीकरण, घटनाओं के चित्रण, पात्रों के संवाद, प्राकृतिक दृश्यों के उपस्थापन तथा पात्रों की मनोभावनाओं की अभिव्यक्ति में पदे-पदे मौलिकता मिलती है। तमिल भाषा की अभिव्यक्ति और संप्रेषणीयता को सशक्त बनाने के लिए भी कवि ने अनेक नए प्रयोग किए हैं। छंदोविधान, अलंकारप्रयोग तथा शब्दनियोजन के माध्यम से कंबन ने अनुपम सौंदर्य की सृष्टि की है। सीता-राम-विवाह, शूर्पणखा प्रसंग, बालिवध, हनुमान द्वारा सीता संदर्शन, इंद्रजीतवध, राम-रावण-युद्ध आदि प्रसंग अपने-अपने काव्यात्मक सौंदर्य के कारण विशेष आकर्षक हैं। लगता है, प्रत्येक प्रसंग अपने में पूर्ण है और नाटकीयता से ओतप्रोत है। घटनाओं के विकास के सुनिश्चित क्रम हैं। प्रत्येक घटना आरंभ, विकास और परिसमाप्ति में एक विशिष्ट शिल्पविधान लेकर सामने आती है।
वाल्मीकि ने राम के रूप में "पुरुष पुरातन" का नहीं, अपितु "महामानव का चित्र उपस्थित किया था, जबकि कंबन ने अपने युगादर्श के अनुरूप राम को परमात्मा के अवतार के साथ आदर्श महामानव के रूप में भी प्रतिष्ठित किया। वैष्णव भक्ति तत्कालीन मान्यताओं और जनता की भक्तिपूत भावनाओं से जुड़े रहकर इस महाकवि ने राम के चरित्र को महत्तापूरित एवं परमपूर्णत्व समन्वित ऐसे आयामों में प्रस्तुत किया जिनकी इयत्ता और ईदृक्ता सहज ग्राह्य होते हुए भी अकल्पनीय रूप से मनोहर किंवा मनोरम थी। यह निश्चित ही कंबन जैसा अनन्य सुलभ प्रतिभावान् महाकवि ही कर सकता था।
कंब रामायण का प्रचार प्रसार केवल तमिलनाडु में ही नहीं, उसके बाहर भी हुआ। तंजौर जिले में स्थित तिरुप्पणांदाल मठ की एक शाखा वाराणसी में है। लगभग 350 वर्ष पूर्व कुमारगुरुपर नाम के एक संत उक्त मठ में रहते थे। संध्यावेला में वे नित्यप्रति गंगातट पर आकर कंब रामायण की व्याख्या हिंदी में सुनाया करते थे। गोस्वामी तुलसीदास उन दिनों काशी में ही थे और संभवत: रामचरितमानस की रचना कर रहे थे। दक्षिण में जनविश्वास प्रचलित है कि तुलसीदास ने कंब रामायण से प्ररेणा ही प्राप्त नहीं की, अपितु मानस में कई स्थलों पर अपने ढंग से, उसकी सामग्री का उपयोग भी किया। यद्यपि उक्त विश्वास की प्रामाणिकता विवादास्पद है, तो भी इतना सच है कि तुलसी और कंबन की रचनाओं में कई स्थलों पर आश्चर्यजनक समानता मिलती है।
श्री वी.वी.एस. अय्यर (कंब रामायण - ए स्टडी) के अनुसार "कंब रामायण विश्वसाहित्य में उत्तम कृति है। इलियड, पैराडाइज़ लॉस्ट और महाभारत से ही नहीं, वरन् आदिकाव्य वाल्मीकि रामायण की तुलना में भी यह अधिक सुंदर है।"
मुद्गर

मुद्गर या मुँगरी (mallet) एक प्रकार का हथौड़ा है जो प्रायः रबर या लकड़ी का बना होता है।
फूल (1993 फ़िल्म)

संक्षेप

धर्मराज (राजेन्द्र कुमार) और बलराम चौधरी (सुनील दत्त) दो दोस्त हैं जो खेती करते हैं। धर्मराज बेटे, राजू (कुमार गौरव) और अपनी मां के साथ रहता है। बलराम अपनी पत्नी सावित्री और एक बेटी गुड्डी (माधुरी दीक्षित) के साथ रहता है। अपनी दोस्ती को मजबूत करने के लिए दोनों पिता अपने बच्चों की शादी को तय करते हैं। धर्मराज तब एक व्यापारी बनने के लिए बम्बई चला जाता है और राजू को एक छात्रावास में भेजा जाता है और फिर आगे के अध्ययन के लिए अमेरिका भेजा जाता है।
सालों बाद धर्मराज ने बलराम को सूचित किया कि विवाह अब नहीं हो सकता है। बलराम इस खबर के साथ घर लौटता है और सदमे में, उसकी पत्नी सावित्री गुजर जाती है। गुड्डी गोपाल नामक एक पत्रकार से मिलती है। बलराम ने गोपाल का गुड्डी से गुप्त रूप से मिलना अस्वीकार कर दिया। गोपाल ने वादा किया है कि जब तक वे विवाह नहीं कर लेते हैं तब तक वह गुड्डी से फिर से नहीं मिलेगा। गोपाल ने तब खुलासा किया कि वह राजू है। तब गुड्डी ने कभी भी राजू या उसके परिवार के साथ बात न करने की कसम ली।
गुड्डी के पिता उसके विवाह को किसी और से करने की व्यवस्था करते हैं। राजू ने परेशान होकर पीना शुरू कर दिया कि उसे गुड्डी के जीवन से बाहर निकाल दिया गया है। तब बलराम ने राजू को गिरफ्तार करवा दिया और शादी में हस्तक्षेप करने से रोकने के लिए उसे थाने में बंद कर दिया गया। धर्मराज अपने बेटे को बचाने के लिए बलराम के घर पहुँचता है और उन्हें पता चलता है कि बलराम अपनी बेटी की शादी करने जा रहा है। राजू पुलिस हिरासत से बचता है और गुड्डी का शादी के दिन अपहरण कर लेता है। 
गुड्डी का मंगेतर राजू तक पहुँचता है। उनमें हाथापाई होती है और राजू उससे जीत जाता है और शादी करने के लिए स्थानीय मंदिर में गुड्डी को ले जाता है। गुड्डी अभी भी उससे शादी करने को तैयार नहीं है और उसे बताती है कि वह उससे नफरत करती है। राजू उसे एक बंदूक देता है और उसे बताता है कि यदि वह वास्तव में उससे नफरत करती है तो उसे मार दें। अचानक, राजू को गोली मार दी जाती है लेकिन यह गुड्डी ने नहीं मारी। जिसने उसे गोली मारी वो एक स्थानीय पागल आदमी होता है जो भी गुड्डी से प्यार करता है। गुड्डी फिर राजू के लिए अपना प्यार कबूल करती है। राजू को गोली के घाव से बचाने के लिए बलराम और धर्मराज अंत में पहुँचते हैं। अंत में उसे बचाया जाता है और वह गुड्डी से शादी करता है।
उम्म सलमा

हिन्द बिन्त अबि उमैय्या (अरबी: هند بنت أبي أمية‎), जिसे हिंद अल-मखज़ुमियाह, हिंद बिन सुहाइल या उम्म सलामा (अरबी: أم سلمة هند بنت أبي أمية‎) के नाम से भी जानी जाती है और वो मुहम्मद की पत्नियों में से एक थी। उम्म सलामा मुहम्मद की सबसे प्रभावशाली पत्नियों में से एक थी। शिया का यह विश्वास यह है कि उम्म सलामा मुहम्मद की सबसे महत्वपूर्ण पत्नी थी।
नेट तटस्थता

नेट तटस्थता (इन्टरनेट तटस्थता, नेटवर्क तटस्थता अथवा नेट समानता भी कहा जाता है) एक सिद्धान्त है जिसके अनुसार इन्टरनेट सेवा प्रदाता कंपनियों और सरकारों को इन्टरनेट के डाटा को सामान मानना चाहिए और उन्हें चाहिए की वे प्रयोगकर्ता, सामग्री, वेबसाइट, मंच, उपयोग, जोड़े गए उपकरण के प्रकार, या संचार की तरकीब के आधार पर कोई भेदभावपूर्ण रवैया न हो या कोई अलग प्रभार न लगाया जाए।
यह शब्द कोलंबिया विश्वविद्यालय के मीडिया विधि के प्राध्यापक टिम वू द्वारा २००३ में प्रथम बार उपयोग किया गया था। 
नेट न्यूट्रैलिटी(इंटरनेट तटस्थता) वो सिद्धांत है जिसके तहत माना जाता है कि इंटरनेट सर्विस प्रदान करने वाली कंपनियां इंटरनेट पर हर तरह के डाटा को एक जैसा दर्जा देंगी। 
इंटरनेट सर्विस देने वाली इन कंपनियों में टेलीकॉम ऑपरेटर्स भी शामिल हैं। इन कंपनियों को अलग अलग डाटा के लिए अलग-अलग कीमतें नहीं लेनी चाहिए। 
चाहे वो डाटा भिन्न वेबसाइटों पर विजिट करने के लिए हो या फिर अन्य सेवाओं के लिए। 
क्या है नेट न्यूट्रैलिटी
उन्हें किसी सेवा को न तो ब्लॉक करना चाहिए और न ही उसकी स्पीड स्लो करनी चाहिए। ये ठीक वैसा ही है कि सड़क पर हर तरह की ट्रैफिक के साथ एक जैसा बर्ताव किया जाए.
चतुष्फलकी

ठोस ज्यामिति में चार समतल फलकों वाले ठोस को चतुष्फलकी (चतुः + फलकी = चार फलकों वाली / tetrahedron) कहते हैं। चारों फलक त्रिभुजाकार होते हैं। इसमें से कोई तीन फलक एक बिन्दु पर मिलते हैं जिसे 'शीर्ष' (vertex) कहते हैं। चतुष्फलकी में चार फलक, चार शीर्ष एवं छः कोर (edges) होतीं हैं। साधारण उत्तल बहुफलकियों में चतुष्फलकी ही सबसे सरल ठोस है।
चतुष्फलकी एक प्रकार का पिरामिड ही है जिसका आधार त्रिभुज है। अतः इसे 'त्रिभुजीय पिरामिड' भी कहा जाता है।
सभी उत्तल बहुफलकियों की भांति चतुष्फलकी भी एक ही कागज के तुकड़े से मोड़कर बनायी जा सकती है। किसी भी चतुष्फलकी के चारों शीर्षों से होकर एक गोल तल बनाया जा सकता है, जिसे परिगोला (circumsphere) कहते हैं। इसी प्रकार इसके चारों फलकों को स्पर्श करता हुआ भी एक गोल तल बनाया जा सकता है जिसे अन्तःगोला (insphere) कहते हैं।
जिस चतुष्फलक के सभी फलक समबाहु त्रिभुज हों, उसे समचतुष्फलक (रेगुलर टेट्राहेड्रॉन) कहते हैं।
गम्हरिया

गम्हरिया भारतीय राज्य बिहार के गया जिले का एक गाँव है। यह कोलकाता और दिल्ली के मध्य बने शेर शाह सुरी मार्ग (जीटी रोड़) पर गया नगर से लगभग 45 कि.मी. (28 मील) दूरी पर स्थित है।

भौगोलिक स्थिति

यह 24.59272189°N 84.74111884°E पर मानक समुद्र तल से 50 फुट (15 मी.) ऊँचाई पर स्थित है।
बादाम का तेल

बादाम के तेल को ब्रिटिश फार्मेकोपिया में 'ओलियम एमिग्डैली' (Oleum amygdalae) कहते हैं। यह बादाम की गिरी से प्राप्त होता है। गिरी को कोल्हू में पेरकर, अथवा विलायकों द्वारा, तेल को अलग करते हैं। तेल की मात्रा मीठे बादाम में ४५% से ५५% और कडुवे बादाम में ३५% से ४४% हो सकती है।
अल्ताई क्राय

लोग

२०१० की जनगणना के अनुसार इस क्राय के ९४% लोग रूसी समुदाय के थे। इसके बाद २% लोग जर्मन मूल के, १.४% यूक्रेनी मूल के, ०.३ काज़ाख़ मूल के, ०.३% तातार मूल के, ०.२% बेलारूसी मूल के और ०.३% अरमेनियाई मूल के थे।
इंडी गो

इंडी गो - इंडियाना प्रदेश के इंडियानापोलिस शहर का सरकारी परिवहन विभाग है।
उस्ताद-शागिर्द के मकबरे, सरहिंद

उस्ताद-शागिर्द के मकबरे भारत के पंजाब राज्य के फतेहगढ़ साहिब जिला के तलानिया गाँव में मुग़ल काल में निर्मित इमारतें हैं, जो राज्य सरकार की तरफ से स्मारक घोषित की हुई हैं। यह क्षेत्र मुग़ल काल के समय सरहिंद राज्य का हिस्सा था।

इतिहास

यह माना जाता है कि उस्ताद का मकबरा उस्ताद सईद खान की याद में बनवाया गया था जो कि उस समय के एक उच्च कोटि के वास्तुक थे। उनके शागिर्द ख्वाजा खान भी एक प्रसिद्ध वास्तुक हुए हैं जिनकी याद में भी एक और मकबरा यहीं बना हुआ है।